दामिनी के साथ नाइंसाफी का एक साल: 5 पीड़ित जिन्हें आज भी इंसाफ का इंतजार

नई दिल्ली. 16 दिसंबर, 2012 को दिल्ली की एक चलती बस में 23 साल की पैरा-मेडिकल छात्रा 'दामिनी' के साथ सामूहिक बलात्कार की घटना को एक साल हो चुके हैं। लेकिन दामिनी का परिवार आज भी सदमे में है। दामिनी के पिता ने कहा, ‘हमने कड़ी सजा से बच निकले किशोर आरोपी के खिलाफ सुप्रीम कोर्ट में एक याचिका दायर की है और उनकी असल लड़ाई तो अब शुरू हुई है।’ उनके मुताबिक, ‘हमें अभी तक न्याय नहीं मिला है। हम चाहते हैं कि घटना के समय किशोर रहे उस दोषी समेत सभी दोषियों को फांसी पर लटकाया जाए। तभी शायद हमारे दिमागों को थोड़ी शांति मिलेगी और हम शांति से सो सकेंगे।’

16 दिसंबर की रात दिल्ली के अलग-अलग इलाकों में रेप की घटनाएं घटीं, लेकिन उन घटनाओं की शिकार महिला और बच्चे को अभी तक इंसाफ का इंतजार है। बीते एक साल में दिल्ली में ही रेप और छेड़छाड़ की कई घटनाओं ने सरकार के दावों की पोल खोली है। कई मामलों में अब तक पीड़ित को इंसाफ का इंतजार है।

ऐसी कुछ वारदातों के बारे में, आगे की स्लाइड में पढ़िए: